בס"ד

הרב הלל רחמני

נולד בירושלים בשנת תשי"ב. למד בישיבה התיכונית "נתיב מאיר" ואחר כך בישיבת ההסדר "הר עציון" באלון שבות. מאז שנת תשמ"ב מלמד בישיבת הר עציון תחומי מחשבה ואמונה.

במשך לימודיו בישיבה השלים גם תואר B.Ed ב"מכללת הרצוג" למורים, למד פילוסופיה כללית והיסטוריה באופן לא מלא ב"אוניברסיטה העברית", והשלים תואר M.A. ב"טורו קולג'" (היום, מכון לנדר) בלימודי יהדות. כמו כן עבר כאיש חינוך את תהליך ההכשרה למטפלים זוגיים בשיטת אימאגו אצל הדי שלייפר.

במקביל להוראה בישיבה, מלמד גם במדרשה בבר אילן וגם במכללת הרצוג.

תחומי עניין: בהוראת עולם המחשבה הרב הלל רחמני מתמקד בהוראת כתבי הרב קוק, הרמב"ם וכתביהם של גדולי החסידות. מרכיב מרכזי בעבודתו במקומות הלימוד השונים, הוא התחום החינוכי של הייעוץ האישי לתלמידים ותלמידות, הן בתחום הרוחני והן בתחומים הבין אישיים.